laion/Wikipedia-Exotic huggingface dataset:
לורנה ווטסון

לורנה ווטסון (באנגלית: Lorna Watson; נולדה ב-1977) היא קומיקאית, שחקנית ומנחת טלוויזיה אנגלייה. ווטסון הייתה אחת המנחות של התוכנית "Spy School". היא שיחקה בתפקידים שונים בסדרת המערכונים "Rush Hour", ו-"The Wrong Door". יחד עם השותפה שלה אינגריד אוליבר הן כיכבו בסדרה "ווטסון ואוליבר". השתיים נפגשו בבית הספר לבנות טיפין בקינגסטון אפון תמז. עוד גילמה דמות בשם "Thingy" בפרק "fashion phonies" בסדרה לילדים "Hotel Trubble" של ערוץ CBBC. ווטסון הושפעה מתוכניות כגון "פרנץ' וסונדרס" ו"קטעים עם פרי ולורי". במרץ 2012 הופיעה בתוכנית "Let's Dance for Sport Relief" יחד עם אינגריד אוליבר, והן רקדו את מחול ה"בולרו" של טורוויל ודין Torvill and Dean. ב-2013 גילמה ווטסון את הנזירה בוניפייס בפרק "The Bride of Christ" בסדרה "האב בראון", והשתתפה בתוכנית הבישול "The Great British Bake Off". ב-2015 כיכבה בתפקיד בודיקיאה בפרק בסדרה "Horrible Histories". לורנה ווטסון, במסד הנתונים הקולנועיים IMDb (באנגלית) Lee, Veronica (19 בפברואר 2012). "Watson & Oliver: It's hi from me...and hi from her". The Independent. {{cite news}}: (עזרה) Father Brown, Series 1 - Episode 6 The Bride of Christ
בן הורוביץ

בנימין "בן" אברהם הורוביץ (באנגלית: Benjamin Abraham "Ben" Horowitz, נולד ב-13 יוני 1966) הוא יזם, משקיע הון סיכון וסופר יהודי-אמריקאי. לאחר תואר ראשון במדעי המחשב באוניברסיטת קולומביה ותואר שני במדעי המחשב באוניברסיטת קליפורניה בלוס אנג'לס, הצטרף בשנת 1990 לחברת sgi כמתכנת. ב-1995 הצטרף אל חברת נטסקייפ שפיתחה דפדפן לאינטרנט. החברה ידעה עליות ומורדות בעקבות מלחמת הדפדפנים וב-1998 נמכרה לחברת AOL, שם שימש הורוביץ כמנהל חטיבה. ב-1999 הקים יחד עם אנדרסין את חברת Loudcloud, מחלוצות מחשוב הענן. החברה הונפקה בבורסה ולאחר מכן התפצלה כאשר החלק הממוקד בשירותי תשתית נמכר והשאר הפך לחברה חדשה שהתמקדה בכלים לניהול תפעול תשתיות תוכנה, Opsware. חברה זו נמכרה ל-HP ב-2007 בכ-1.6 מיליארד דולר במזומן בשנת 2009 הורוביץ ייסד את קרן ההון סיכון אנדרסין הורוביץ (יחד עם מארק אנדרסין), שהיא מהגדולות ביותר בעמק הסיליקון. הורוביץ הוא מחבר הספר: "The Hard Thing About Hard Things: Building a Business When There Are No Easy Answers". בספר, שפורסם ב-2014 בהוצאת הרפר קולינס, הורוביץ מציע ייעוץ והדרכה בנושא יזמות והקמה של חברות הזנק. בן נשוי, אב לשלושה ילדים ומתגורר באת'רטון, קליפורניה. מדיה וקבצים בנושא בן הורוביץ בוויקישיתוף בן הורוביץ, ברשת החברתית אקס (טוויטר) בן הורוביץ, ברשת החברתית Goodreads HP announces acquisition of Opsware on June 23, 2007 Swisher, Kara (14 בינואר 2014). "Ben Horowitz Book, "The Hard Thing About Hard Things," Debuts in March". Re/Code. נבדק ב-18 בפברואר 2014. {{cite news}}: (עזרה)
אבריאל

האם התכוונתם ל... אהוד אבריאל – פעיל ההגנה, חבר הכנסת ודיפלומט ישראלי איתן אבריאל – עיתונאי ישראלי חגי אבריאל – איש הפלמ"ח והפלי"ם, ממייסדי שדה בוקר ומצפה רמון וראש מועצה אזורית רמת הנגב מרדכי אבריאל – פרופסור להנדסה ישראלי אישים ששמם הפרטי הוא אבריאל
פורד אלייט

פורד אליט (באנגלית: Ford Elite) היא מכונית סלון, בתצורת קופה, 2 דלתות, אשר יוצרה על ידי קונצרן הרכב פורד בארצות הברית בין השנים 1974–1976 (יועד לצפון אמריקה), ובמקסיקו בין השנים 1977–1978. בשנת 1974 הדגם היה קרוי "Gran Torino Elite". יוצרו 366,500 יחידות. בשנת 1974 יוצרו 96,604 יחידות. בשנת 1975 יוצרו 123,475 יחידות. בשנת 1976 יוצרו 146,475 יחידות. הגה כוח בלמי דיסק (בלם קדמי - דיסק, בלם אחורי - תוף) מושבי ספסל בד גג ויניל מד לחץ שמן, מד טמפרטורת נוזל קרור בקרת שיוט מיזוג אוויר עם בקרה ידנית סטנדרטית מיזוג אוויר עם בקרת טמפרטורה אוטומטית (אופציונלי) צבע מתכתי זוהר (אופציונלי) פורד אליט פורד אליט פורד אליט, שנת 1974 פורד פורד סטארלינר מדיה וקבצים בנושא פורד אלייט בוויקישיתוף פורד אלייט, סרטון באתר יוטיוב פורד אלייט, סרטון באתר יוטיוב פורד אלייט- תמונות דגם פורד אלייט שנת 1975, tocmp.com פורד אלייט, grantorinosport.org
גז אינרטי

גז אינרטי הוא גז אשר בתנאים רגילים אינו עובר תגובה כימית, אינו דליק ואינו רעיל. רוב הגזים האציליים הם גזים אינרטיים. גזים אינרטיים משמשים בדרך כלל למניעת תגובות כימיות לא רצויות כגון חימצון והידרוליזה, אשר מתרחשות עם החמצן והלחות שבאוויר, כשהגז האינרטי משמש לבידוד אזור התגובה מאוויר. יחד עם זה, האינרטיות היא יחסית כיוון שהתכונה תלויה בתנאים שבהם נמצא הגז. הגזים הנפוצים ביותר לשימוש כגזים אינרטיים הם חנקן וארגון. הנטייה לאי תגובתיות נובעת משלמות קליפת האלקטרונים החיצונית במולקולה של הגז. גזים אינרטיים משמשים לעיתים קרובות לאריזת מזון, בפעולות ריתוך ובתעשיות כימיות לבידוד תהליכים עם פוטנציאל לדליקה ולפיצוץ, לבידוד חשמלי ועוד. inert gas (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
מלקיניה גורנה

מָלְקֵינְיָה גוּרְנָה (בפולנית: Małkinia Górna) הוא כפר בצפון-מזרח פולין, השוכן 103 קילומטרים צפונית-מזרחית לבירה ורשה, כקילומטר מגדות נהר הבוג המערבי. הכפר מצוי בשטח מחוז אוסטרוב מזובייצקה בפרובינציית מזוביה. הכפר מצוי סמוך לצומת מסילות ברזל בין ורשה לביאליסטוק. במהלך מלחמת העולם השנייה שכן מחנה ההשמדה טרבלינקה בסמוך לכפר ותחנת הרכבת הסמוכה שימשה נקודת המתנה אחרונה של המגורשים בטרנספורטים השונים, לפני העברתם למחנה ההשמדה, תוך שהם כלואים בצפיפות בקרונות המשא. בכפר נוסדה קהילה יהודית קטנה בשלהי המאה ה-19 וב-1921 מנתה 300 נפשות. עם תחילת מלחמת העולם השנייה נמלטו רבים מתושבי הקהילה לשטח הכיבוש הסובייטי. מדיה וקבצים בנושא מלקיניה גורנה בוויקישיתוף "מלקיניה גורנה", באתר JewishGen (באנגלית) "מלקיניה גורנה", באתר השטעטל הווירטואלי מאלקיניה גורנה באתר מרכז מורשת יהדות פולין "מלקיניה גורנה", באתר JewishGen (באנגלית). שמואל ספקטור, ג'פרי ויגודר, Encyclopedia of Jewish Life Before and During the Holocaust: K-Sered, הוצאת אוניברסיטת ניו יורק, 2001, עמוד 789, אוחזר ב-7 בינואר 2018 (באנגלית). ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
בנימין זאב (פירושונים)

יהודים רבים נקראים בשם בנימין זאב, על שם ברכת יעקב אבינו לבנו בנימין: ”בִּנְיָמִין זְאֵב יִטְרָף בַּבֹּקֶר יֹאכַל עַד וְלָעֶרֶב יְחַלֵּק שָׁלָל” (ספר בראשית, פרק מ"ט, פסוק כ"ז) במדינות דוברות יידיש, יש גם שנקראו בנימין וולף. האם התכוונתם ל... אישים: בנימין זאב הרצל – עיתונאי יהודי, "חוזה מדינת ישראל" הרב בנימין זאב מארטה – בעל שו"ת "בנימין זאב" זאב בנימין בגין – חבר הכנסת מטעם הליכוד בנימין זאב קדר – פרופסור אמריטוס להיסטוריה באוניברסיטה העברית בנימין זאב בנדיקט – רב וחוקר תלמוד בנימין זאב בכר – רב הונגרי מאסכולת חכמת ישראל, מזרחן, ובלשן בנימין זאב וולף בוסקוביץ – רב ופוסק, מחבר הספר "סדר משנה" בנימין זאב יעקבזון – רבן של קופנהגן וסטוקהולם, מראשי אגודת ישראל בשוודיה ובישראל וממייסדי בית יעקב בארץ בנימין זאב כהנא – פעיל ימין ישראלי, בנו של הרב מאיר כהנא בנימין זאב מבלטא – אדמו"ר חסידי בעיר באלטה שבאוקראינה, מתלמידיו של רבי פנחס מקוריץ בנימין זאב מזברז' – אדמו"ר בדורות הראשונים של תנועת החסידות, בנו השלישי של רבי יחיאל מיכל מזלוטשוב בנימין זאב רייך – רב אוסטרי-הונגרי בנימין זאב פון וייזל – ממייסדי התנועה הרוויזיוניסטית בנימין וולף לעוו – מחבר סדרת הספרים "שערי תורה", רבה של העיר ורבו וראש הישיבה בה בנימין וולף איגר – רב וראש ישיבה במזרח אירופה אחר: בנימין זאב (שיר) – שיר עברי מאת יענקלה רוטבליט ויאיר רוזנבלום ששרה רבקה מיכאלי שו"ת בנימין זאב - ספר שו"ת של רבי בנימין זאב מארטה בנימין (פירושונים) זאב (פירושונים) זאב וולף (פירושונים) וולף
פורד סטארלינר

פורד סטארלינר (באנגלית: Ford Starliner) היא מכונית סלון, בתצורת הרדטופ, בסגנון קופה, 2 דלתות, אשר יוצרה על ידי קונצרן הרכב פורד בארצות הברית בין השנים 1960–1961. בשנת 1960 יוצרו 68,641 יחידות, ובשנת 1961 יוצרו 29,669 יחידות. פורד סטארלינר, שנת 1961 פורד סטארלינר, שנת 1960 מנוע פורד סטארלינר, שנת 1961 פורד סטארלינר, שנת 1960 פורד סטארלינר פורד סטארלינר, שנת 1961 פורד פורד Elite פורד סטארלינר, שנת 1961 (bringatrailer.com/2013/04/17/manual-muscle-1961-ford-starliner) מדיה וקבצים בנושא פורד סטארלינר בוויקישיתוף פורד סטארלינר, סרטון באתר יוטיוב פורד סטארלינר, סרטון באתר יוטיוב פורד סטארלינר hotrod.com/articles/super-rare-superstar-1960-ford-starliner פורד סטארלינר hemmings.com/magazine/hcc/2009/07/Shining-Star---1960-Ford-Starliner
ברנהרד, מרקיז באדן

ברנהרד, מרקיז באדן (בגרמנית: Bernhard Max Friedrich August Gustav Louis Kraft Prinz und Markgraf von Baden;‏ נולד ב-27 במאי 1970), הוא ראש בית צרינגן, בנו של מקסימיליאן, מרקיז באדן. ברנהרד נולד בזאלם ב-27 במאי 1970, למקסימיליאן, מרקיז באדן ולולריה, ארכידוכסית אוסטריה, בתם של הוברט סלבטור, ארכידוכס אוסטריה ורוזמרי, נסיכת זאלם-זאלם. אביו מקסימיליאן הוא אחיינו של הנסיך פיליפ, דוכס אדינבורו ובן דודו של צ'ארלס השלישי, מלך הממלכה המאוחדת, וברנהרד הוא בן דוד שני של ויליאם, נסיך ויילס והנסיך הארי, דוכס סאסקס. בשנות ה-90 נקלעו עסקי המשפחה לקשיים, וברנהרד, שהיה בעל תואר במנהל עסקים ומשפטים, היה ממונה על מכירת טירת אברשטיין, הטירה החדשה ומנזר זאלם. לאחר המכירה של הטירות, נשארה בבעלות המשפחה רק טירת שטאופנברג עם יקבים הקשורים למשפחה. מאז 2003 ברנהרד הוא נשיא המועדון הבינלאומי E.V., אשר אירח את המירוץ הבינלאומי גאלופ באדן באדן באינפצהיים עד פשיטת הרגל שלו בשנת 2009. ברנהרד הפך ידוע לציבור הרחב בשנת 2006, כאשר נמסר בתקשורת כי מדינת באדן-וירטמברג מתכננת למכור חלקים מאוסף כתבי היד של ספריית באדן בהיקף של 70 מיליון אירו, על מנת לממן את שימור נכסי בית באדן. בשנת 1998 מונה ברנהרד על ידי אביו לממונה על ההון המשפחתי, ומאז הוא מנהל את עסקי המשפחה. הוא מנהל יערנות מודרנית עם מגוון אקולוגי, והוא מעורב בניהול אזור היין של באדן, לשימור מגוון ענבים. ב-29 בדצמבר 2022, לאחר מות אביו, הפך ברנהרד לראש בית צרינגן. ב-22 ביוני 2001 התחתן ברנהרד עם סטפני אן קאול, בתם של כריסטיאן קאול והנלורה של, ממנה נולדו לו 3 ילדים: לאופולד, נסיך באדן (נולד ב-2002) פרידריך, נסיך באדן (נולד ב-2004) קרל וילהלם, נסיך באדן (נולד ב-2006) מדיה וקבצים בנושא ברנהרד, מרקיז באדן בוויקישיתוף
עמנואל, נסיך הכתר של זאלם-זאלם

עמנואל, נסיך הכתר של זאלם-זאלם (בגרמנית: Emanuel zu Salm-Salm;‏ 30 בנובמבר 1871 – 19 באוגוסט 1916), היה חתנו של הארכידוכס פרידריך, דוכס טשן. עמנואל נולד במינסטר ב-30 בנובמבר 1871, לאלפרד, נסיך זאלם-זאלם השביעי ולרוזה, רוזנת ליצוב, בתם של פרנץ, רוזן ליצוב והנרייטה סימור. ב-10 במאי 1902 התחתן עמנואל עם מריה כריסטינה, ארכידוכסית אוסטריה, בתם של הארכידוכס פרידריך, דוכס טשן ואיזבלה, נסיכת קרוי, ממנה נולדו לו 5 ילדים. עמנואל שירת בצבא הפרוסי, והיה קצין בחיל המשמר. במהלך מלחמת העולם הראשונה שירת עמנואל בארמיית הדרום, תחת פיקודו של פליקס פון בותמר. במהלך מתקפת ברוסילוב נפגע עמנואל מרסיסים בראשו, ולמחרת ב-19 באוגוסט 1916 הוא מת מפצעיו בבית חולים צבאי בפינסק. ב-10 במאי 1902 התחתן עמנואל עם מריה כריסטינה, ארכידוכסית אוסטריה, בתם של הארכידוכס פרידריך, דוכס טשן ואיזבלה, נסיכת קרוי, ממנה נולדו לו 5 ילדים: איזבל, נסיכת זאלם-זאלם (1903–2009), התחתנה עם פליקס, ברון לואה רוזמרי, נסיכת זאלם-זאלם (1904–2001), התחתנה עם הוברט סלבטור, ארכידוכס אוסטריה ניקולאוס לאופולד, נסיך זאלם-זאלם השמיני (1906–1988) ססיליה, נסיכת זאלם-זאלם (1911–1991), התחתנה עם פרנץ יוזף, נסיך זאלם-ריפרשידט-קראוטהיים ודייק פרנץ, נסיך זאלם-זאלם (1912–1917) מדיה וקבצים בנושא עמנואל, נסיך הכתר של זאלם-זאלם בוויקישיתוף עמנואל, נסיך הכתר של זאלם-זאלם (בגרמנית)
יחסי אורוגוואי–גרמניה

יחסי אורוגוואי–גרמניה הם היחסים הדו-צדדיים בין הרפובליקה המזרחית של אורוגוואי לבין הרפובליקה הפדרלית של גרמניה. בשנת 1935, אורוגוואי הציעה לקלוט יהודים מגרמניה. במהלך מלחמת העולם השנייה, אורוגוואי הייתה אויבת של גרמניה הנאצית. בשנת 1940, גרמניה הנאצית איימה לנתק את יחסיה עם אורוגוואי ובשנת 1942, אורוגוואי ניתקה את יחסיה עם גרמניה הנאצית. לאחר מלחמת העולם השנייה, אורוגוואי כוננה יחסים עם גרמניה המערבית וגרמניה המזרחית. באוקטובר 2011, נשיא אורוגוואי חוסה מוחיקה ביקור רשמי בגרמניה. הייצוא מאורוגוואי לגרמניה עמד בשנת 2009, על כ-205 מיליון אירו, ואלו הייצוא מגרמניה לאורוגוואי עמד באותה שנה על כ-133 מיליון אירו. לאורוגוואי יש שגרירות בברלין, קונסוליה כללית בהמבורג ו-6 קונסוליות כבוד נוספות בגרמניה. לעומת זאת, גרמניה מחזיקה בשגרירות במונטווידאו. מדיה וקבצים בנושא יחסי אורוגוואי–גרמניה בוויקישיתוף "Latin Nations Open Doors". Chicago Tribune. 1938. נבדק ב-2009-05-22. "President Mujica in Belgium, Sweden, Norway, and Germany" (בספרדית). La República. 7 באוקטובר 2011. {{cite web}}: (עזרה)
יחסי סן מרינו – קפריסין

יחסי סן מרינו-קפריסין הם היחסים הדיפלומטיים שבין הרפובליקה המרוממת של סן מרינו לבין רפובליקת קפריסין. המגעים הראשונים שבין סן מרינו לבין קפריסין היו בשנות השמונים של המאה העשרים והיחסים הדיפלומטיים הין שתי המדינות כוננו ב-29 בנובמבר 1985 בהסכם שנחתם בסן מרינו העיר, סן מרינו. ב-10 בנובמבר 2005 נחתם תזכיר התייעצויות בין משרד החוץ הקפריסאי ולבין מזכירות משרד החוץ של הרפובליקה של סן מרינו בניקוסיה, קפריסין. ב-13 בספטמבר 2006 נחתם בין שתי הרפובליקות הסכם בנוגע לעידוד השקעות במדינה השנייה ועיגונן על ידי הממשלות. ב-27 באפריל 2007 נחתמה אמנה למניעת כפל מס בין הרפובליקה של קפריסין לבין הרפובליקה של סן מרינו. ב-28 ביולי 2011 נחתמה אמנה לעידוד תיירות למדינה השנייה מצד שתי המדינות. סן מרינו אינה מיוצגת בקפריסין בדרג השגרירות. קפריסין מיוצגת בסן מרינו בדרג הקונסולרי באמצעות קונסוליה רשמית שהיא מחזיקה בלימסול. קפריסין אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות המייצגת שלה בסן מרינו היא שגרירותה הרשמית ברומא, בירת איטליה. SAN MARINO - Agreements Consulate-General of San Marino in Limasso MAIN AGREEMENTS BETWEEN CYPRUS AND SAN MARINO
סטודיבייקר סטארליט

סטודיבייקר סטארליט (באנגלית: Studebaker Starlight) היא מכונית סלון, בתצורת קופה, 2 דלתות, אשר יוצרה על ידי יצרנית כלי הרכב האמריקאית, "סטודיבייקר" בין השנים 1947–1952. מנהלת החברה ופסי הייצור היו בסאות בנד ובאינדיאנה. מחיר דגם "סטודיבייקר סטארליט" (דגם בסיסי) בשנת 1947, עמד על 1,756 דולר. דגם קופה 2 דלתות 5 מושבים שני החלונות צדדים מופרדים מהחלון האחורי על ידי תמיכת הגג. הגג מעוגל בחלקו האחורי, עם מערכת חלון עוטפת, שסיפקה אפקט פנורמי, החלון המעוגל הושג עם ארבעה לוחות זכוכית קבועים. הגג נתמך על ידי שני עמודים רחבים (המכונים לעיתים עמודות "B"). סטודיבייקר סטארליט סטודיבייקר סטארליט, שנת 1951 סטודיבייקר סטארליט, שנת 1951 סטודיבייקר סטארליט, דגם "Commander Starliner Hardtop Coupe" שנת 1952 סטודיבייקר סטודיבייקר אלקטריק סטודבייקר-גרפורד סטודיבייקר דיקטטור סטודיבייקר Light Four סטודיבייקר Light Six סטודיבייקר קומנדר סטודיבייקר לנד קרוזר סטודיבייקר Scotsman סטודיבייקר פרזידנט סטודיבייקר לארק סטודיבייקר אוואנטי סטודיבייקר Golden Hawk סטודיבייקר Silver Hawk סטודיבייקר Flight Hawk סטודיבייקר קופה אקספרס סטודיבייקר צ'אמפ סטודיבייקר סטארליט - תמונות מדיה וקבצים בנושא סטודיבייקר סטארליט בוויקישיתוף סטודיבייקר סטארליט, סרטון באתר יוטיוב סטודיבייקר סטארליט, סרטון באתר יוטיוב סטודיבייקר סטארליט סטודיבייקר סטארליט סטודיבייקר סטארליט - תמונות
יחסי ארצות הברית – ברבדוס

יחסי ארצות הברית וברבדוס היו לבביים, מאז ברבדוס קיבלה את עצמאותה בשנת 1966. ארצות הברית תמכה במאמצי ממשלת ברבדוס להרחיב את הבסיס הכלכלי של המדינה, ולהעלות את רמת החיים של תושביה. ברבדוס היא הנהנית של יוזמת אגן האיים הקריביים האמריקנית. הסיוע מועבר בעיקר באמצעות סוכנויות כגון הבנק הבין-אמריקאי לפיתוח והבנק העולמי, כמו גם הסוכנות האמריקנית לפיתוח בינלאומי (USAID) שיש לה סניף בברידג'טאון. בתחילת המאה ה-17 החלו הגירה בקנה מידה גדול מברבדוס לפרובינציית קרוליינה, והפכו לתיישבים הראשונים באותן מדינות. ההתנחלות האנגלית הראשונה בדרום קרוליינה נעשתה בשנת 1670, כאשר 3 ספינות של מהגרים מברבדוס הפליגו במעלה הנהר אשלי. הספינה הראשונה הייתה קרוליינה, והיא עגנה באפריל 1670, וזמן קצר לאחר מכן הגיעו גם הספינות פורט רויאל ושלושת האחים. שלוש הספינות הללו עזבו את ברבדוס עם 150 איש על הסיפון; שניים מתו בדרך. המתיישבים הקימו אוהלים על גדות הנהר ובנו עיר, שכבר נעלמה לחלוטין. עשר שנים מאוחר יותר, בשנת 1680, נוסדה העיר צ'ארלסטאון, אשר מאוחר יותר שונה שמה לצ'ארלסטון. בשנת 1751 ביקר ג'ורג' וושינגטון בברבדוס, והקים שם בית שנשאר עד ימינו. ממשלת ארצות הברית מיוצגת בברבדוס מאז 1923. בין השנים 1956–1978, ארצות הברית סחרה בנשק כימי בברבדוס. בשנים 1993–1994 ברבדוס שקלה להצטרף להסכם הסחר החופשי של צפון אמריקה (NAFTA). עם זאת, בשנת 1996 ההצעה נדחתה לטובת כניסה לאזור הסחר החופשי של האמריקות (FTAA).[1] במאי 1997 אירח ראש ממשלת ברבדוס אואן ארתור את נשיא ארצות הברית ביל קלינטון ו-14 מנהיגים אחרים מהקריביים במפגש פסגה אזורי בברידג'טאון. הוועידה חיזקה את בסיס שיתוף הפעולה האזורי על צדק, לחימה בסמים, ובעיות מימון ופיתוח המסחר. ברבדוס מקבלת סיוע ללחימה בסמים, והיא נהנית מתמיכת הצבא האמריקני בפעילויות של סיוע הומניטרי ותוכניות פיתוח. ברבדוס מחזיקה בארצות הברית שגרירות בוושינגטון די. סי. ו-11 קונסוליות באטלנטה, צ'ארלסטון, שיקגו, דטרויט, יוסטון, לואיוויל, מיאמי, ניו אורלינס, ניו יורק, פורטלנד וסן פרנסיסקו, ואילו ארצות הברית מחזיקה בברבדוס שגרירות בברידג'טאון בלבד. מדיה וקבצים בנושא יחסי ארצות הברית – ברבדוס בוויקישיתוף ההיסטוריה של יחסי ארצות הברית–ברבדוס שגרירות ארצות הברית בברבדוס ובמזרח הקריביים The Barbados Tourism Encyclopaedia - U.S.A. - Barbadian Ties Carolina - The Barbadian Settlers, et.al. http://barbados.org/george_washington.htm#.VwtCjmO9jzI אתר על יחסי מדינות
מוריס רפאל כהן

מוריס (משה) רפאל כהן (בבלארוסית: Моррис Рафаэль Коэн ‏, 25 ביולי 1880 – 28 בינואר 1947) היה פילוסוף, עורך דין, ומשפטן יהודי-אמריקאי. הגותו שילבה פרגמטיזם עם פוזיטיביזם לוגי. כהן נולד במינסק, בלארוס (אז באימפריה הרוסית), לבסי (פרפל) ואברהם מרדכי כהן. בגיל 12 הוא עבר עם משפחתו לניו יורק. הוא למד בהסיטי קולג' של ניו יורק ולאחר מכן באוניברסיטת הרווארד, שם למד אצל יאשיהו רויס, ויליאם ג'יימס, והוגו מינסטרברג. בשנת 1906 הוא הגיש את עבודת הדוקטורט שלו באוניברסיטת הרווארד. כהן שימש כפרופסור לפילוסופיה בסיטי קולג' של ניו יורק מ-1912 עד 1938. הוא גם לימד משפטים בסיטי קולג' ובאוניברסיטת שיקגו בין השנים 1938–1941, נתן קורסים בבית הספר החדש למחקר חברתי, והרצה לפילוסופיה ולמשפטים באוניברסיטאות קולומביה, קורנל, הרווארד, סטנפורד, ייל, ואוניברסיטאות אחרות. כהן נודע כפרופסור חריף, בעל ידע אנציקלופדי רחב, ובעל יכולת להפריך תאוריות פילוסופיות. "הוא יכול היה להפריך טיעונים בצורה הרסנית ומבדרת ביותר; אבל ... היה לו מסר חיובי משלו", אמר עליו הפילוסוף האמריקאי רוברט האצ'ינס. הפילוסוף הבריטי ברטרנד ראסל אמר על כהן כי הוא היה המוח המקורי ביותר בפילוסופיה האמריקאית העכשווית. כהן עזר לסיטי קולג' של ניו יורק לקבל את התואר "הרווארד של הפרולטריון", אולי יותר מכל חבר סגל אחר. ספריית המכללה קרויה על שמו. כהן היה תומך נלהב של הליברליזם, והתנגד ללֵסֵה-פֵר ולכלכלת שוק. הוא גם הגן על הדמוקרטיה הליברלית וכתב כתבי אישום של הפאשיזם והקומוניזם כאחד. לכהן היו שני ילדים, פליקס כהן וליאונורה כהן-רוזנפלד. הוא נפטר ב-28 בינואר 1947. מודעת אבל בניו יורק טיימס ציינה כי זמן רב לפני מותו, הפך כהן ל"דמות אגדית כמעט בפילוסופיה האמריקאית, חינוך המסורת הליברלית". ב -3 במאי 1953, ספריית סיטי קולג' של ניו יורק נקראה על שמו. Reason and Nature (1931, rev. 1953), his major philosophical work. Law and the Social Order (1933) An Introduction to Logic and the Scientific Method, with Ernest Nagel (1934) The Faith of a Liberal (1945) A Preface to Logic (1945) The Meaning of Human History (1947) יצירות שפורסמו לאחר מותו:‏ A Dreamer's Journey (1949), his autobiography. Reason and Law (1950) American Thought, a Critical Sketch (1954) מוריס רפאל כהן, באתר פרויקט הגנאלוגיה במתמטיקה מוריס רפאל כהן (1880-1947), דף שער בספרייה הלאומית כתבי מוריס רפאל כהן בפרויקט גוטנברג (באנגלית) Rosenfield, Leonora Davidson Cohen "Who Was Morris Raphael Cohen?" The City College Alumnus, v. 76 #2, December 1980, p. 8-9. הערך תורגם מאנגלית:(Morris Raphael Cohen)
עבראש בופאלו

עַבְרֹאשׁ בופאלו (שם מדעי: Bucephala albeola) הוא מין של ברווז מהסוג עבראש המצוי בחופים ובימים שליד אמריקה הצפונית ומערב אירופה. העבראש קיבל את שמו מראשו הרחב המזכיר מראה של תאו. ברווז זה והשרשיר הם הקטנים בברווזי אמריקה. אורכו של הברווז 32–40 ס"מ ומשקלו 270–550 גרם. הזכר בעל ראש ירוק וסגול והעורף הגדול וה"כיפה" בצבע לבן. המקור אפור הכנפיים והזנב שחורים ושאר הגוף לבן. הנקבות קטנות מהזכרים ואפורות כמעט לגמרי למעט פס לבן על הלחי וכיפה וכנפיים שחורות. אלו ברווזים המותאמים לחיי ים ורק לעיתים נדירות מצויים על היבשה. באמריקה הצפונית מוצאים אותם גם בבריכות ואגמים סביב הטייגה. הוא ניזון בעיקר מחרקים מימיים או בים מסרטנים ורכיכות. הוא ניזון מדגים קטנים, ביצי דגים וצמחייה מיימית. בניגוד לרוב הברווזים, העבראש הוא עוף מונוגומי המקנן בעצים. מדיה וקבצים בנושא עבראש בופאלו בוויקישיתוף עבראש בופאלו, באתר ITIS (באנגלית) עבראש בופאלו, באתר NCBI (באנגלית) עבראש בופאלו, באתר Animal Diversity Web (באנגלית) עבראש בופאלו, באתר האנציקלופדיה של החיים (באנגלית) עבראש בופאלו, באתר Internet Bird Collection (באנגלית) עבראש בופאלו, באתר GBIF (באנגלית) עבראש בופאלו, באתר אנציקלופדיה בריטניקה (באנגלית) עבראש בופאלו באתר הרשימה האדומה של IUCN עבראש זכר Museum specimen
המלחמה העות'מאנית-רוסית (1686–1700)

המלחמה הרוסית-עות'מאנית 1686–1700 הייתה חלק מהמאמץ הכלל אירופי נגד האימפריה העות'מאנית, הידוע בתור המלחמה הטורקית הגדולה. זו הייתה המלחמה השלישית בהיסטוריה של מלחמות רוסיה-טורקיה. המלחמה החלה לאחר שרוסיה הצארית הצטרפה לקואליציה האירופית האנטי-טורקית (ממלכת הבסבורג, האיחוד הפולני–ליטאי, וונציה) בשנת 1686, אחרי שפולין הסכימה להכיר בחוזה השלום הנצחי בשליטה הרוסית על קייב ועל אוקראינה של הגדה השמאלית. במהלך המלחמה, הצבא הרוסי לחם במערכת קרים בשנים 1687–1689 שהסתיימה בתבוסה רוסית. למרות הכשלונות האלו, פתחה רוסיה במערכות אזוב בשנים 1695 ו-1696, ולאחר מצור ממושך  כבשה בהצלחה את מבצר אזוב בשנת 1696. לאור ההכנות למלחמה נגד האימפריה השוודית, חתם הצאר הרוסי פיוטר הגדול על הסכם קרלוביץ עם האימפריה העות'מאנית ב-1699. לאחר מכן באמנת קונסטנטינופול ב-1700, ויתרו העות'מאנים על אזוב, מבצר טגנרוג, פאבלובסק ומיוס לרוסיה ואף החזירו את כל שבויי המלחמה. הצאר גם אישר כי הקוזאקים הכפופים לו, לא יתקפו את העות'מאנים, ואילו הסולטן אישר כי הטטרים של קרים, לא יתקפו את הרוסים. מדיה וקבצים בנושא המלחמה העות'מאנית-רוסית בוויקישיתוף William C. Fuller, Strategy and Power in Russia 1600-1914, (MacMillan Inc., 1992), 16. Lindsey Hughes, Sophia, Regent of Russia: 1657 - 1704, (Yale University Press, 1990), 206. Brian Davies,Warfare, State and Society on the Black Sea Steppe, 1500–1700, (Routledge, 2007), 185. The Crimean Tatars and the Austro-Ottoman Wars, Dan D.Y. Shapira, The Peace of Passarowitz, 1718, ed. Charles W. Ingrao, Nikola Samardžić, Jovan Pesalj, (Purdue University Press, 2011), 135. Robert Bideleux and Ian Jeffries, A History of Eastern Europe: Crisis and Change, (Routledge, 1998), 86. Treaty of Constantinople (1700), Alexander Mikaberidze, Conflict and Conquest in the Islamic World: A Historical Encyclopedia, Vol. 1, 250.
Galpin GTR1

Galpin GTR1 היא דגם של מכוניות-על בתצורת ספורט, 2 דלתות, 2 מושבים, אשר מיוצרת משנת 2013 ועד היום, על ידי Galpin Auto Sports האמריקאי, בפרויקט משותף עם קונצרן הרכב פורד. דגם "Galpin GTR1" מבוסס על דגם הספורט פורד GT. דגם "Galpin GTR1" קרוי גם "Galpin Ford GTR1". מחיר דגם "Galpin GTR1" עומד על 1,024,000 דולר. דגם ה- "Galpin GTR1" הוצג לראשונה בפברואר 2013 ב"Pebble Beach", קליפורניה, ארצות הברית מיוצרים 6–18 יחידות לשנה (לפי דרישה) 2 מושבים מרכב הדגם בנוי מ-סיבי פחם ואלומיניום תאוצת הדגם מ-0 - 60 מייל (96.56 קמ"ש) - 3.1 שניות צמיגים: פירלי סוג "Pirelli P-Zero" מכונית-על פורד פורד GT מדיה וקבצים בנושא Galpin GTR1 בוויקישיתוף אתר האינטרנט הרשמי של Galpin GTR1 Galpin GTR1, סרטון באתר יוטיוב Galpin GTR1, סרטון באתר יוטיוב דגם "Galpin GTR1" galpinfordgtr1 דגם "Galpin GTR1"autoblog דגם "Galpin GTR1" motorauthority.com/news/1085778_galpin-ford דגם "Galpin GTR1" autocar.co.uk/car-news דגם "Galpin GTR1" hiconsumption.com/2013/09/galpin-ford-gtr1-1000-horsepower-supercar דגם "Galpin GTR1" carscoops דגם "Galpin GTR1" galpin.com/Tags/GTR1 דגם "Galpin GTR1" jalopnik.com/the-1-024-horsepower-galpin-ford-gtr1-is-a-21st-century
הר ליסטר

הר ליסטר (באנגלית: Mount Lister) הוא הר גבוה, שגובהו 4,025 מטרים מעל פני הים, והוא הגבוה בהרי רכס החברה המלכותית, בארץ ויקטוריה שבאנטארקטיקה. ההר התגלה על ידי משלחת דיסקברי (אשר פעלה בין השנים 1901-1904) ההר נקרא על שם  ג'וזף ליסטר, שכיהן כנשיא החברה המלכותית בין השנים 1895-1900. מדיה וקבצים בנושא הר ליסטר בוויקישיתוף הר ליסטר באתר הסקר הגאולוגי של ארצות הברית תחזית מזג אוויר עדכנית להר ליסטר (לפי גבהים) תצלום לוויין של הר ליסטר הר ליסטר באתר peakbagger גובהם של הרי אנטארקטיקה מידע היסטורי וגאוגרפי
רכס פאנין

רכס פאנין (באנגלית: Fannin Range) הוא רכס הרים הנמצא בין נהר סיימור ונהר אינדיין ארם. הרכס הוא אחד מהרכסים הפסיפיים של הרי החוף של פרובינציית קולומביה הבריטית שבקנדה. שטחו של הרכס 213 קמ"ר ושיא גובהו (הר בישוף) מגיע לגובה של 1,509 מטרים מעל פני הים. קצהו הדרומי של הרכס מגיע סמוך לעיר ונקובר, ובשל כך הוא אתר טיולים פופולרי לתושבי האזור. ברכס מצויים הר סימור, הר בישוף והר אלסיי. שמו של הרכס ניתן לו רשמית ב-15 ביולי 1982. רכס פאנין באתר ממשלת קנדה מדע גאוגרפי - תיאור רכס פאנין רכס פאנין באתר peakbagger תצלום לוויין של רכס פאנין מידע גאוגרפי ותיאור רכס פאנין רכס פאנין באתר summitsearch מידע גאוגרפי על רכס פאנין נתונים גאוגרפיים מידע היסטורי